钦定古今图书集成/历象汇编/岁功典/第025卷 > 《四川志书》 > 一萼红〈人日〉 姜夔
## 钦定古今图书集成/历象汇编/岁功典/第025卷 > 《四川志书》 > 一萼红〈人日〉 姜夔

古城阴。有官梅几许，红萼未宜簪。池面冰胶，墙腰雪
老，云意还又沈沈。翠藤共、闲穿径竹，渐笑语、惊起卧
沙禽。野老林泉，故王台榭，呼唤登临。　南去北来何
事，荡湘云楚水，目极伤心。朱户黏鸡，金盘簇燕，空叹
时序侵寻。记曾共、西楼雅集，想垂柳、还袅万丝金。待
得归鞍到时，只怕春深。